**Ministru kabineta rīkojuma projekta „Par Izglītības un zinātnes ministrijas valdījumā esošo valsts nekustamo īpašumu nodošanu Finanšu ministrijas valdījumā, zemes vienības saglabāšanu valsts īpašumā un nodošanu Finanšu ministrijas valdījumā un pārdošanu” (anotācija)**

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | Pamatojums | | Publiskas personas mantas atsavināšanas likuma 4.panta pirmā un otrā daļa, 5.panta pirmā daļa, 9.panta pirmā daļa, Publiskas personas finanšu līdzekļu un mantas izšķērdēšanas novēršanas likuma 3.pants, Ministru kabineta 2006.gada 9.maija rīkojuma Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju” 8.3.3.apakšpunkts, likuma “Par valsts un pašvaldību zemes īpašuma tiesībām un to nostiprināšanu zemesgrāmatās" 41. panta pirmās daļas 1. punkts un 8. panta sestā daļa, Zemes pārvaldības likuma 17. panta ceturtā daļa, likuma "Par nekustamā īpašuma ierakstīšanu zemesgrāmatās" 14. panta otrā daļa un 35. pants. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Ministru kabineta rīkojuma projekta „Par Izglītības un zinātnes ministrijas valdījumā esošo valsts nekustamo īpašumu nodošanu Finanšu ministrijas valdījumā, zemes vienības saglabāšanu valsts īpašumā un nodošanu Finanšu ministrijas valdījumā un pārdošanu” (turpmāk – rīkojuma projekts) mērķis un būtība ir nodot Finanšu ministrijas valdījumā un valsts akciju sabiedrības „Valsts nekustamie īpašumi” (turpmāk – VNĪ) pārvaldīšanā valsts nekustamos īpašumus, kas nav nepieciešami Izglītības un zinātnes ministrijas (turpmāk – ministrija) vai tās padotībā esošo iestāžu funkciju nodrošināšanai, tādejādi atbrīvojot ministriju un tās padotībā esošās iestādes no tai neraksturīgu funkciju (izglītības funkciju nodrošināšanai nevajadzīgo valsts nekustamo īpašumu pārvaldīšana) veikšanas.  Gadījumā, ja šie valsts nekustamie īpašumi netiks nodoti Finanšu ministrijas valdījumā, ministrijai un tās padotībā esošajām iestādēm būs arī turpmāk jānodrošina to saglabāšana un aizsardzība no negatīvas ārējās vides iedarbības, t.sk. no trešo personu ļaunprātīgas rīcības, kas savukārt nozīmē finanšu un administratīvo resursu ieguldīšanu. Nepietiekamo finanšu resursu un neprofesionālas apsaimniekošanas rezultātā turpinās pazemināties valsts nekustamā īpašuma vērtība un konkurētspēja nekustamā īpašuma tirgū. Ņemot vērā Publiskas personas finanšu līdzekļu un mantas izšķērdēšanas novēršanas likuma 3.pantā ietverto principu, ka rīcībai ar valsts finanšu līdzekļiem un mantu jābūt lietderīgai, papildu līdzekļu ieguldīšana valsts nekustamajos īpašumos, kurus iestāde savu funkciju izpildei neplāno izmantot, nav lietderīga un neietilpst ne ministrijas, ne tās padotībā esošo iestāžu funkcijās.  Saskaņā ar Publiskas personas mantas atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011. gada 1. februāra noteikumi Nr. 109 „Kārtība, kādā atsavināma publiskās personas manta” 12. punkts nosaka, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.  Rīkojuma projekta 1.punktā minētie valsts nekustamie īpašumi atrodas ministrijas un tās padotībā esošo iestāžu pārvaldīšanā un ir ierakstīti zemesgrāmatās uz valsts vārda ministrijas personā.  Lietu tiesības, kas apgrūtina rīkojuma projektā minētos valsts nekustamos īpašumus, ir reģistrētas attiecīgajos zemesgrāmatu nodalījumos.  Ministrijas Nekustamā īpašuma un valsts mantas apsaimniekošanas komisijas 2016.gada 7.jūnija sēdē (protokols Nr.9, 9.punkts) (http://www.izm.gov.lv/images/nekustamie\_ipasumi/Protokols\_Nr\_9.pdf), 2016.gada 15.februāra sēdē (protokols Nr.4, 4.punkts) (http://www.izm.gov.lv/images/nekustamie\_ipasumi/0440\_001.pdf), 2013.gada 19.decembra sēdē (protokols Nr.160, 7.2.apakšpunkts) un 2016.gada 27.septembra sēdē (protokols Nr.13, 2.punkts) tika pieņemts lēmums atbalstīt rīkojuma projektā minēto valsts nekustamo īpašumu nodošanu Finanšu ministrijas valdījumā.  Rīkojuma projektā iekļauto valsts nekustamo īpašumu raksturojums:  **1.** **Brīvības iela 3E, Dagda, Dagdas novads (kadastra numurs 6009 502 0011).**  Nekustamā īpašuma sastāvs: būve – garāža (būves kadastra apzīmējums 6009 002 0349 008).  Īpašuma tiesības uz nekustamo īpašumu ir nostiprinātas Latvijas valstij ministrijas personā Daugavpils tiesas Zemesgrāmatu nodaļas Dagdas pilsētas zemesgrāmatas nodalījumā Nr.100000555594 (lēmuma datums 2016.gada 10.maijs). III daļas 1.iedaļā (1.1. un 1.2.ieraksts) nostiprināta bezatlīdzības lietojuma un pārvaldīšanas tiesība Daugavpils Celtnieku profesionālajai vidusskolai (ar Ministru kabineta 2014.gada 31.oktobra rīkojumu Nr.620 “Par profesionālās izglītības kompetences centra statusa piešķiršanu Daugavpils Celtnieku profesionālajai vidusskolai” no 2014.gada 1.novembra Daugavpils Celtnieku profesionālās vidusskolas nosaukums ir “Daugavpils Būvniecības tehnikums”) uz nenoteiktu laiku. Minētie ieraksti tiks dzēsti vienlaikus ar īpašuma tiesību maiņas nostiprināšanu zemesgrāmatā. Lai nodrošinātu nekustamā īpašuma pārvaldīšanas un apsaimniekošanas nepārtrauktību, grozījumi zemesgrāmatā reģistrētajā lietojuma līgumā tiks izdarīti brīdī, kad nekustamais īpašums tiks nodots Finanšu ministrijas valdījumā, vienlaikus parakstot divpusēju nostiprinājuma lūgumu.  Nekustamais īpašums atrodas Daugavpils Būvniecības tehnikuma pārvaldīšanā. Starp Daugavpils Būvniecības tehnikumu un IK “Lija L” ir noslēgts līgums par neapdzīvojamo telpu nomu, spēkā līdz 2017.gada 31.decembrim. IK “Lija” īpašnieks Jānis Slapiņš ir iesniedzis ministrijā 2015.gada 12.augusta iesniegumu – atsavināšanas ierosinājumu. Nav uzsākti tiesvedības procesi.  Būve saistīta ar Dagdas Vissvētās Trīsvienības Romas katoļu draudzes īpašumā esošu zemes vienību (zemes vienības kadastra apzīmējums 6009 002 0349). Zemes nomas līgums nav noslēgts.  Tā kā būve atrodas uz privātīpašumā esošas zemes vienības, kas neietilpst pārdodamā objekta sastāvā, pircējs neiegūs īpašuma tiesības uz zemi. Situācijā, ja valsts nekustamo īpašumu neiegādāsies pirmpirkuma tiesīgā persona – zemes īpašnieks - valsts nekustamā īpašuma ieguvējs un zemes īpašnieks atradīsies piespiedu dalītā īpašuma tiesiskajās attiecībās, un neatkarīgi no zemes un būves īpašnieku gribas, personai, kura būs būves īpašnieks, būs pienākums maksāt piespiedu zemes nomas maksu zemes īpašniekam.  Atsavinot uz citai personai piederošas zemes esošu nekustamo īpašumu jāņem vērā Publiskas personas mantas atsavināšanas likuma 14. panta otrās daļas noteikumi, proti, likuma 4. panta ceturtās daļas 1. punktā minētās mantas atsavināšana izsludināma šajā likumā noteiktajā kārtībā, uzaicinot attiecīgās personas mēneša laikā iesniegt pieteikumu par nekustamā īpašuma pirkšanu. Ja norādītajā termiņā no minētajām personām ir saņemts viens pieteikums, izsoli nerīko, un ar šo personu slēdz pirkuma līgumu par nosacīto cenu, tādējādi ir iespējamība, ka izsole netiek rīkota, ja Dagdas Vissvētās Trīsvienības Romas katoļu draudze iesniedz pieteikumu par konkrētā nekustamā īpašuma pirkšanu.  **2.** **Jupatovkas iela 18, Rēzekne (kadastra numurs 2100 007 0408).**  Nekustamā īpašuma sastāvs: zemes vienība 0,1059 ha platībā (zemes vienības kadastra apzīmējums 2100 007 0408) ar lietošanas mērķi - izglītības un zinātnes iestāžu apbūve, kods 0901, un būve – mācību korpuss (būves kadastra apzīmējums 2100 007 0408 001).  Īpašuma tiesības uz nekustamo īpašumu ir nostiprinātas Latvijas valstij ministrijas personā Rēzeknes tiesas zemesgrāmatu nodaļas Rēzeknes pilsētas zemesgrāmatas nodalījumā Nr.844 (lēmuma datums 2005.gada 29.aprīlis).  Nekustamais īpašums atrodas Rēzeknes tehnikuma pārvaldīšanā. Nav noslēgti nomas līgumi un nav uzsākti tiesvedības procesi.  **3. J.Rozentāla iela 31, Saldus, Saldus novads (kadastra numurs 8425 004 0185).**  Nekustamā īpašuma sastāvs: zemes vienība 4,5925 ha platībā (zemes vienības kadastra apzīmējums 8425 004 0185) ar lietošanas mērķi – zeme, uz kuras galvenā saimnieciskā darbība ir lauksaimniecība, kods 0101.  Īpašuma tiesības uz nekustamo īpašumu ir nostiprinātas Latvijas valstij ministrijas personā Saldus rajona tiesas zemesgrāmatu nodaļas Saldus pilsētas zemesgrāmatas nodalījumā Nr.10000057552 (lēmuma datums 2005.gada 9.augusts).  Nekustamais īpašums atrodas Saldus tehnikuma pārvaldīšanā. Nav noslēgti nomas līgumi un nav uzsākti tiesvedības procesi.  Izsolē tiks ievērotas likuma "Par zemes privatizāciju lauku apvidos" prasības, kurās ietverti priekšnoteikumi darījumiem ar lauksaimniecībā izmantojamo zemi un zemi, kuras sastāvā dominējošā zemes lietošanas kategorija ir lauksaimniecībā izmantojamā zeme.  **4. “Bites 1”, Zaļesjes pagasts, Zilupes novads (kadastra numurs 6896 003 0220).**  Nekustamā īpašuma sastāvs: zemes vienība 3,000 ha platībā (zemes vienības kadastra apzīmējums 6896 003 0070) ar lietošanas mērķi – zeme, uz kuras galvenā saimnieciskā darbība ir lauksaimniecība, kods 0101.  Īpašuma tiesības uz nekustamo īpašumu ir nostiprinātas Latvijas valstij ministrijas personā Rēzeknes tiesas zemesgrāmatu nodaļas Zaļesjes pagasta zemesgrāmatas nodalījumā Nr.100000537609 (lēmuma datums 2014.gada 3.oktobris).  Nekustamais īpašums atrodas Rēzeknes tehnikuma pārvaldīšanā.  Starp Rēzeknes tehnikumu (bijusī Austrumlatgales Profesionālā vidusskola, nosaukums mainīts saskaņā ar Ministru kabineta 2014.gada 13.augusta rīkojumu Nr.424 “Par profesionālās izglītības kompetences centra statusa piešķiršanu Austrumlatgales Profesionālajai vidusskolai”) un Juriju Ivanovu ir noslēgts zemes nomas līgums, spēkā līdz 2017.gada 31.decembrim. Ņemot vērā, ka no Jurija Ivanova ir saņemts nekustamā īpašuma atsavināšanas ierosinājums, ministrija 2014.gada 22.oktobrī ir nosūtījusi VNĪ dokumentus, kas norādīti Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” 6.punktā atsavināšanas procesa uzsākšanai, 2016.gada 23.jūlijā nosūtīti precizēti zemes robežu, situācijas un apgrūtinājumu plāni.  Nav uzsākti tiesvedības procesi.  Atbilstoši Civillikuma 2174. pantam, kad iznomātājs vai izīrētājs nomas vai īres priekšmetu atsavina, ieguvējam jāievēro nomas vai īres līgums tikai tad, ja tas ierakstīts zemes grāmatās (2126.p.). Ja ieguvējs uzteic līgumu, kas nav ierakstīts zemes grāmatās, tad iznomātājam vai izīrētājam jāatlīdzina nomniekam vai īrniekam visi zaudējumi, kādi viņam nodarīti ar līguma priekšlaicīgu izbeigšanu; ieguvējam tādā gadījumā jādod nomniekam vai īrniekam piemērots laiks īres vai nomas priekšmeta atdošanai. Savukārt Civillikuma 2175. pants nosaka, ka, ja jaunais ieguvējs vēlas līgumu atstāt spēkā, atsavinājums (2174.p.) nedod nomniekam vai īrniekam tiesību atteikties no tā. Izsolē tiks ievērotas likuma "Par zemes privatizāciju lauku apvidos" prasības, kurās ietverti priekšnoteikumi darījumiem ar lauksaimniecībā izmantojamo zemi un zemi, kuras sastāvā dominējošā zemes lietošanas kategorija ir lauksaimniecībā izmantojamā zeme.  **5. Lomonosova iela 1, Rīga (kadastra numurs 0100 546 0097).**  Nekustamā īpašuma sastāvs: būve – mācību laboratorija (būves kadastra apzīmējums 0100 046 0157 002).  Īpašuma tiesības uz nekustamo īpašumu ir nostiprinātas Latvijas valstij ministrijas personā Rīgas pilsētas Vidzemes priekšpilsētas tiesas zemesgrāmatu nodaļas Rīgas pilsētas zemesgrāmatas nodalījumā Nr.100000559607 (lēmuma datums 2016.gada 15.septembris).  Nekustamais īpašums atrodas ministrijas pārvaldīšanā.  Starp ministriju un sabiedrību ar ierobežotu atbildību “Spilveni” ir noslēgts līgums par neapdzīvojamo telpu nomu, spēkā līdz 2018.gada 31.martam. Ir uzsākts tiesvedības process pret sabiedrību ar ierobežotu atbildību “CHIP Computers” par parāda piedziņu par neapdzīvojamo telpu nomu.  Būve saistīta ar Rīgas pilsētas īpašumā esošu zemes vienību (zemes vienības kadastra apzīmējums 0100 046 0157 un rezerves zemes fondā esošu zemes vienību (zemes vienības kadastra apzīmējums 0100 046 0093). Zemes nomas līgums nav noslēgts. Rīgas domes Īpašuma departaments 2015.gada 10.decembra vēstulē Nr.DI-15-1535-nd informē, ka ministrijas priekšlikums pārņemt būvi Rīgas pilsētas pašvaldības īpašumā ir noraidāms un netiks virzīts izskatīšanai Rīgas domē.  Tā kā nekustamais īpašums daļēji atrodas uz citai personai (Rīgas pilsētas pašvaldībai) piederošas zemes vienības, kas neietilpst pārdodamā objekta sastāvā, pircējs neiegūst īpašuma tiesības uz šo zemes daļu, kā arī valsts nekustamā īpašuma ieguvējs un zemes īpašnieks atradīsies piespiedu dalītā īpašuma tiesiskajās attiecībās, un neatkarīgi no zemes un būves īpašnieku gribas, personai, kura būs būves īpašnieks, būs pienākums maksāt piespiedu zemes nomas maksu zemes īpašniekam.  Ņemot vērā, ka būve saistīta ar divām zemes vienībām - Rīgas pilsētas pašvaldības īpašumā esošu zemes vienību (zemes vienības kadastra apzīmējums 0100 046 0157 un rezerves zemes fondā esošu zemes vienību (zemes vienības kadastra apzīmējums 0100 046 0093), rezerves zemes fondā iekļautā zemes vienība saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta pirmās daļas 1.punktu ir piekritīga valstij, ierakstāma zemesgrāmatā uz valsts vārda Finanšu ministrijas personā un nododama pārdošanai izsolē kopā ar būvi, pirms tam apvienojot vienā nekustamajā īpašumā.  Rīkojuma projekts paredz saskaņā ar Publiskas personas mantas atsavināšanas likuma 4.panta pirmo un otro daļu un 5.panta pirmo daļu atļaut valsts akciju sabiedrībai „Valsts nekustamie īpašumi” pārdot izsolē šā rīkojuma 1.1.apakšpunktā minēto nekustamo īpašumu, ievērojot Publiskas personas mantas atsavināšanas likuma 14.panta nosacījumus un šā rīkojuma 1.2., 1.3. un 1.4. apakšpunktā minētos nekustamos īpašumus un šā rīkojuma 1.5.apakšpunktā un 3.punktā minētos nekustamos īpašumus, pirms pārdošanas tos apvienojot vienā nekustamajā īpašumā. | |
| 3. | Projekta izstrādē iesaistītās institūcijas | | Ministrija, Finanšu ministrija un VNĪ. | |
| 4. | Cita informācija | | Nav | |
|  | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | | Projekts šo jomu neskar |
| 2. | | Tiesiskā regulējuma ietekme uz tautsaimniecību un administratīvo slogu | | Projekts šo jomu neskar |
| 3. | | Administratīvo izmaksu monetārs novērtējums | | Projekts šo jomu neskar |
| 4. | | Cita informācija | | Rīkojuma projekts nosaka turpmāku rīcību ar valsts nekustamajiem īpašumiem, nododot Finanšu ministrijas valdījumā (valdītāja maiņa) un īpašnieka maiņu, pārdodot tos izsolē, līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |

|  |  |  |  |  |  |  |
| --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | |
| **Rādītāji** | **2017.gads** | | | Turpmākie trīs gadi (euro) | | |
| **2018.** | **2019.** | **2020.** |
| Saskaņā ar valsts budžetu kārtējam gadam | | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu |
| 1 | 2 | | 3 | 4 | 5 | 6 |
| 1. Budžeta ieņēmumi: | 0 | | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | | | | | |
| 1.2. valsts speciālais budžets | 0 | | | | | |
| 1.3. pašvaldību budžets | 0 | | | | | |
| 2. Budžeta izdevumi: | 0 | | | | | |
| 2.1. valsts pamatbudžets | 0 | | | | | |
| 2.2. valsts speciālais budžets | 0 | | | | | |
| 2.3. pašvaldību budžets | 0 | | | | | |
| 3. Finansiālā ietekme: | 0 | | | | | |
| 3.1. valsts pamatbudžets | 0 | | | | | |
| 3.2. speciālais budžets | 0 | | | | | |
| 3.3. pašvaldību budžets | 0 | | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | | | | |
| 5. Precizēta finansiālā ietekme: | X | 0 | | | | |
| 5.1. valsts pamatbudžets | 0 | | | | |
| 5.2. speciālais budžets | 0 | | | | |
| 5.3. pašvaldību budžets | 0 | | | | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finanšu ministrija segs izdevumus, kas saistīti ar nekustamo īpašumu pārņemšanu, tai skaitā īpašuma ierakstīšanu zemesgrāmatā. | | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, Finanšu ministrija un VNĪ . |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Rīkojuma projekts attiecas uz publiskās pārvaldes politiku.  Iesniedzamajiem dokumentiem nav piešķirams lietojuma ierobežojuma statuss.  Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski globālā tīmekļa vietnē www.vestnesis.lv. |

Anotācijas IV, V un VI sadaļa – projekts šīs jomas neskar.

Izglītības un zinātnes ministrs K.Šadurskis

Vizē:

Valsts sekretāre L.Lejiņa

14.02.2017 8:31

2187

I.Rozenštoka

67047765, Ilze.Rozenstoka@izm.gov.lv